kalixlouiis/myanmar-wikipedia-corpus huggingface dataset:
အနှစ်ဖြူ မီဆိုကဲ့သို့ အချိန်ခဏလေးသာ အချဉ်ဖောက်ထားသော မီဆိုအနှစ်သည် ပေါ့ပေါ့ပါးပါး ချိုမြသော မီဆိုစွပ်ပြုတ်အရသာဖြစ်စေသည်။
ဂျပန်နိုင်ငံ မီဆိုထုတ်လုပ်မှု၏ ၈၀%သည် မီဆို စွပ်ပြုတ်များပြုလုပ်ရာတွင် သုံးပြီး ဂျပန်နိုင်ငံ၏ လူဦးရေမှ ၇၅%သည် တစ်နေ့လျင် အနည်းဆုံး မီဆို စွပ်ပြုတ်တစ်ခွက်သောက်ကြသည်။
ဟင်းရည် မီဆိုစွပ်ပြုတ်ပြုလုပ်ရာတွင် အများဆုံးအသုံးပြုသော ဒါရှီဟင်းရည်မှာ နီဘိုရှီခေါ် ဆာဒင်းငါးအခြောက်ကလေးများ၊ ကတ်ဆူအိုဘူရှီခေါ် ကြတ်တိုက်ထားသော တူနာငါးလေးများ သို့မဟုတ် ဟိုရှီ-ရှီတာကီ ခေါ် ရှီတာကီမှိုခြောက်များဖြင့် ပြုလုပ်ထားသော ဟင်းရည်ဖြစ်သည်။
ရေညှိနှင့် ရှီတာကီ ဒါရှီဟင်းရည်မှာ သတ်သတ်လွတ်သမားများအတွက် ဖြစ်သည်။
အဓိက ပါဝင်ပစ္စည်းများ ဂျပန်ဓလေ့ထုံးတမ်းအရ ဟင်းချက်ရာတွင် အဓိက ပါဝင်ပစ္စည်းများ၏ အရောင်၊အနံ့၊အရသာကို ရာသီကိုလိုက်၍ ရွေးချယ်လေ့ရှိသည်။
ထို့အတွက် အခြားအနံ့၊အရသာတို့နှင့် အလွယ်တကူရောစပ်နိုင်သော ကြက်သွန်နီ နှင့် တိုဖူးတို့မှာ မပါမဖြစ် အဓိက ပါဝင်ပစ္စည်းများဖြစ်သည်။
ဟင်းရည်တွင် ပေါလောပေါ်နေနိုင်သော ဝါကာမီကဲ့သို့ ပစ္စည်းများနှင့် ဟင်းရည်တွင်မြုပ်သော အာလူးကဲ့သို့ ပစ္စည်းများကို ပေါင်းစပ်လေ့ရှိသည်။
အခြားပါဝင်နိုင်သောပစ္စည်းများမှာ မှိုအမျိုးမျိုး၊ အာလူး၊ ရေညှိ၊ ကြက်သွန်နီ၊ ပုစွန်၊ ငါး၊ ခုံး၊ မုန်လာဥဖြူတို့ဖြစ်သည်။
ဂျပန်ဟင်းခတ်ပစ္စည်း အားလုံးနီးပါးလောက်ကို မီဆိုရှီရူတွင်ထည့်သည်။
အကယ်၍ ဝက်သားကို မီဆို စွပ်ပြုတ်တွင်ထည့်ပါက တန်ဂျီရူဟု ခေါ်ပြီး"ဝက်သား စွပ်ပြုတ်"ဟု အဓိပ္ပာယ်ရသည်။
ပြင်ဆင်တည်ခင်းခြင်း စွပ်ပြုတ်ဟန်အမျိုးအစားနှင့် စားဖိုမှူးပေါ်မူတည်၍ ပြင်ဆင်တည်ခင်းပုံအမျိုးမျိုး ကွဲပြားနိုင်သည်။
ဂျပန်ချက်ပြုတ်နည်းတွင် အသီးအရွက်အများအပြားကို အသားနှင့် အရည်စပ်စပ်ရောလေ့ရှိရာ အထူးသဖြင့် မှိုအမျိုးမျိုး၊ မုန်လာဥဖြူ၊ မုန်လာဥနီ၊ အာလူး၊ တိုဖူးနှင့် ငါးတို့ဖြစ်သည်။
အသီးအရွက်နှင့်အသားများကို အရင်ချက်၍ အအေးခံပြီးမှ မီဆိုအနှစ်ကိုထည့်သည်။
ဂျပန်တွင် ရိုးရာမနက်စာသည် ထမင်းဖြူနှင့် မီဆို စွပ်ပြုတ်ဖြစ်သည်။
မီဆိုစွပ်ပြုတ်ကို လူတန်းစားမရွေးနှစ်ချိုက် သောက်သုံးကြသည်မှာ ရာစုနှစ်နှင့်ချီပြီဖြစ်သည်။
စွပ်ပြုတ်ကို ပုံမှန်အားဖြင့် အဖုံးပါသော ယွန်းပန်းကန်လုံးဖြင့် တည်ခင်းလေ့ရှိပြီး ပန်းကန်လုံးလိုက် မ ကာ မော့သောက်လေ့ရှိသည်။
အဖတ်များကိုတော့ တူဖြင့်စားကြသည်။
ကျန်းမာရေးအတွက် ကောင်းကျိုးများ ၂၀၀၃ ခုနှစ်တွင် ဂျပန် နိုင်ငံတော် ကင်ဆာဌာနမှ သုတေသနပညာရှင်များက တစ်နေ့လျင် မီဆို သုံးခွက်နှင့်အထက် သောက်သုံးခြင်းသည် အမျိုးသမီးများကို ရင်သားကင်ဆာဖြစ်ခြင်းမှ ကာကွယ်ပေးနိုင်သည်ဟု အကြံပြုခဲ့ကြသည်။
BBC News - June 2003 - Miso soup 'cuts breast cancer risk' ကိုးကား Category:ဂျပန်ရိုးရာ အစားအစာ Category:အစားအစာ။
right|မီဆို right|တိုကျိုစားခန်းဆောင်တွင် ရောင်းသော မီဆို right|ဟတ်ချို မီဆိုစည် right|(ဝဲမှယာ) ကူဂျီမီဆို၊အကာမီဆို၊ အဝါဆီမီဆို သည် ရိုးရာဂျပန် ဟင်းခတ်အမွှေးအကြိုင် တစ်မျိုးဖြစ်ပြီး ပဲပိစပ်ကို ဆားနှင့် ဟု ဂျပန်လိုခေါ်သော မှိုတစ်မျိုးကို(တစ်ခါတရံ ဆန်သို့မဟုတ် ဘာလီကို) အချဉ်ဖောက်ခြင်းဖြစ်သည်။
ရလဒ်မှာ အနှစ်ထူလပျစ်တစ်မျိုးဖြစ်လာ၍ စားမြိန်ရည်(ဆော့)အဖြစ်လည်းကောင်း၊ အသားနှင့် အသီးအရွက်များကို သနပ်ပြုလုပ်ရာတွင်လည်းကောင်း၊ သုတ်လိမ်းစားသောက်ရန်လည်းကောင်း၊ ဒါရှီဟင်းရည်နှင့်ရော၍ ဂျပန်ဟင်းအတွဲအစပ်တစ်မျိုးအဖြစ် ဟုခေါ်သော မီဆို စွပ်ပြုတ်ပြုလုပ်ရာတွင်လည်းကောင်း အသုံးပြုသည်။
ပရိုတိန်းဓာတ်ကြွယ်ဝ၍ ဗီတာမင်၊ သတ္တုဓာတ်များနှင့် ပြည့်စုံသည်။
ဂျပန် ပဒေသရာဇ်ခေတ်တွင် မီဆိုသည် အရေးပါသော အာဟာရတစ်မျိုးဖြစ်သည်။
ဂျပန်နိုင်ငံတဝန်းတွင် မီဆိုကို ရိုးရာဟင်းချက်ရာတွင်၎င်း၊ ခေတ်ပေါ်ဟင်းချက်ရာတွင်၎င်း ယနေ့တိုင် ကျယ်ပြန့်စွာ အသုံးပြုနေကြဆဲဖြစ်၍ ကမ္ဘာအနှံ့မှ နှစ်ချိုက်မှုကိုလည်း ရရှိလာပြီဖြစ်သည်။
ထုံးစံအရ မီဆိုသည် ငံသောအရသာရှိသော်လည်း ၎င်း၏ အနံ့အရသာသည် ပါဝင်ပေါင်းစပ်သော ပစ္စည်းများနှင့် အချဉ်ဖောက်ခြင်းဖြစ်စဉ်အပေါ်တွင် မူတည်သည်။
ငန်သော၊ချိုသော၊ ဖန်သော၊ အရသာရှိသော၊ ငံစပ်စပ်ရှိသော မီဆိုဟူ၍ အမျိုးအစားအမျိုးမျိုးရှိသည်။
မီဆိုနှင့် ဆင်သော တရုတ်ရိုးရာပစ္စည်းတစ်မျိုးမှာ ဒူကျန်းန် (豆酱)ဖြစ်သည်။
သမိုင်း ဂျပန့် မီဆို၏ မူလသမိုင်းကြောင်းမှာ မတိကျပေ။
စပါးစေ့ နှင့် ငါး မီဆိုများကို ကျောက်ခေတ်သစ်(ဂျိုမန် ခေတ် (14,000–300 BC))ကပင် တီထွင်ထုတ်လုပ်ခဲ့သည်။
ထိုမီဆိုများကို "ဂျိုမန် မီဆို"ဟုခေါ်သည်။
အရှေ့အာရှအစောပိုင်းကာလရှိ အခြားသော ငါးနှင့် ပဲပိစပ်အခြေခံ စားမြိန်ရည်(ဆော့)ပုံစံများနှင့်တူသည်။
ဤမီဆိုထွင်သူတို့၏ မူလဇစ်မြစ်သည် သုံးရာစုဘီစီဝန်းကျင်မှ တရုတ်ပြည်တွင် အခြေခံသည်။
ဟီရှီရို နှင့် အခြားအချဉ်ဖောက်ထားသော ပဲပိစပ်အခြေခံအစားအစာများသည် ခြောက်ရာစု အေဒီတွင်မှ ဗုဒ္ဓဘာသာနှင့်အတူ ဂျပန်သို့ စတက်ရောက်ရှိလာသည်။
ထိုအချဉ်ဖောက်ထားသော စားစရာများကို "ရှီ"ဟုခေါ်သည်။
ကမာကူရ ခေတ် (၁၁၉၂–၁၃၃၃)တွင် ပုံမှန်တစ်နပ်စာအဖြစ် ထမင်းတစ်လုံး၊ ငါးခြောက်နှင့် မီဆိုပါသော ဟင်းသီးဟင်းရွက်လတ်လတ်ဆတ်ဆတ်တစ်မျိုး ကို စားကြသည်။
မူရိုမာချီ ခေတ် (၁၃၃၇ မှ ၁၅၇၃)မတိုင်မှီထိ မီဆိုပြုလုပ်ရာတွင် ပဲပိစပ်များကို ကျေအောင်မကြိတ်ကြချေ။
မူရိုမာချီ ခေတ်တွင် ဘိက္ခု(ဗုဒ္ဓဘာသာ ဘုန်းတော်ကြီး)များသည် ပဲပိစပ်ကို အနှစ်အဖြစ်ပြုလုပ်နိုင်ကြောင်း စတင်တွေ့ရှိခဲ့၍ ဟင်းချက်နည်းအသစ်အဖြသ် အခြားဟင်းများကို မီဆိုဖြင့် အရသာခတ်စမ်းသပ်ခဲ့ကြသည်။
အလယ်ခေတ်တွင် "တေမယ်မီဆို"ဟူသော စကားလုံးသည် အိမ်လုပ် မီဆိုကို ခေါ်ဆိုခြင်းဖြစ်သည်။
မီဆိုပြုလုပ်ခြင်းသည် ရိုးရှင်းလွယ်ကူလှ၍ အိမ်လုပ်ပုံစံများသည် ဂျပန်အနှံ့ပြန့်သွားလေသည်။
ဆန်ဂိုကူး ခေတ်တွင် မီဆိုကို စစ်တပ်ရိက္ခာအဖြစ်အသုံးပြု၍ မီဆိုထုတ်လုပ်ရေးလုပ်ငန်းသည် ထိုခေတ်ဒိုင်မျို၏ အရေးပါသော စီးပွားရေးလုပ်ငန်းတစ်ခုဖြစ်သည်။
အီဒို ခေတ်(၁၆၀၃-၁၈၆၈)အတွင်း"ဟီရှီအိုး (醤) နှင့်"ကူကီ (豆支)ဟုခေါ်သည်။
ထို့အပြင် ဒေသရာသီကိုလိုက်၍ အမျိုးမျိုးအထွေထွေသော မီဆိုတို့သည် ဂျပန်ပြည်အနှံ့ပြန့်နှံ့ခဲ့သည်။
ယခုအခါ မီဆိုကို စက်ဖြင့် အမြောက်အမြားထုတ်လုပ်နေကြပြီး အိမ်လုပ်မီဆိုမှာ ရှားပါးလာသည်။
ပြီးခဲ့သောနှစ်များအတွင်း မီဆိုအမျိုးအစားသစ်များ ပေါ်ပေါက်ခဲ့သည်။
ဥပမာအားဖြင့် ကယ်လစီယမ်ပိုပါသော်လည်း ကျန်းမာရေးအတွက် ဆားလျော့ထားသည့် မီဆိုမျိုးဖြစ်သည်။
ကိုးကား ကဏ္ဍ:ဂျပန် အစားအစာ။
ခြံအမှတ် (၅၄)၊ တက္ကသိုလ်ရိပ်သာလမ်းသည် ဗဟန်းမြို့နယ်၊ ရန်ကုန်မြို့တွင် တည်ရှိသော အိမ်တစ်လုံးဖြစ်သည်။
ထိုနေအိမ်တွင် မြန်မာ့နိုင်ငံရေးခေါင်းဆောင်ဖြစ်သူ ဒေါ်အောင်ဆန်းစုကြည် (နိုင်ငံတော်၏ အတိုင်ပင်ခံပုဂ္ဂိုလ်) နေထိုင်သည်။
အဆိုပါနေအိမ်သည် တက္ကသိုလ်ရိပ်သာလမ်း အင်းလျားကန်အနီးတွင် တည်ရှိသည်။
သမိုင်းကြောင်း ၁၉၅၃ ခုနှစ်တွင် ဒေါ်အောင်ဆန်းစုကြည်၏ အကိုလတ်ဖြစ်သူ ကိုအောင်ဆန်းလင်းသေဆုံးသွားသောအခါ သူမနှင့် သူမ၏ မိခင် ဒေါ်ခင်ကြည်၊ အကိုကြီးဖြစ်သူ ဦးအောင်ဆန်းဦးတို့သည် ကန်တော်ကြီးအနီး တာဝါလမ်း(ယ္ခု ဗိုလ်ချုပ်အောင်ဆန်းပြတိုက်လမ်း)တွင်ရှိသော ၎င်းတို့၏နေအိမ်မှ တက္ကသိုလ်ရိပ်သာလမ်းရှိ အင်းလျားကန်ကိုမျက်နှာမှု၍ ဆောက်လုပ်ထားသော ကိုလိုနီခေတ်လက်ရာ နေအိမ်သို့ ပြောင်းရွေ့ခဲ့ကြသည်။
နိုင်ငံရေးအရ အရေးပါမှု thumb|အမေရိကန် နိုင်ငံခြားရေးဝန်ကြီး ဟီလာရီ ကလင်တန်နှင့် ဒေါ်အောင်ဆန်းစုကြည် အိမ်အရှေ့ဘက် မြက်ခင်းပြင်တွင် တွေ့ဆုံနေပုံ (၂၀၁၁ ခုနှစ်) ဒေါ်အောင်ဆန်းစုကြည်သည် ရှစ်လေးလုံး အရေးအခင်းအတွင်းတွင် နိုင်ငံရေး၊ ဘာသာရေး အစရှိသဖြင့် နယ်ပယ်အသီးသီးတို့မှ လူများနှင့် ထိုနေအိမ်တွင်ပင်တွေဆုံခဲ့သည်။
သူမသည် ၁၉၈၈ ခုနှစ်မှ ၂၀၁၀ ခုနှစ်အထိ ၂၁ နှစ်တွင် ၁၅ နှစ်နီးပါး ထိုနေအိမ်ထဲတွင် နေအိမ်အကျယ်ချုပ်ဘဝဖြင့် နေထိုင်ခဲ့ရသည်။
ရွှေဝါရောင်အရေးအခင်းအတွင်းတွင် သံဃာတော်များ၏ ချီးမြှောက်မှုကို ခံယူရန်၂၀၀၇ ခုနှစ် စက်တင်ဘာ ၂၂ ရက်နေ့ နေအိမ်အကျယ်ချုပ်ဘဝဖြင့် ရှိနေစဉ်တွင် ဒေါ်အောင်ဆန်းစုကြည်သည် ခြံတံခါးဝ၌ ခဏတာမျှ လူထုရှေ့သို့ ထွက်လာခဲ့သေးသည်။
Democracy icon Aung San Suu Kyi greets Myanmar monks. ၂ ရက် မေလ ၂၀၀၈ ခုနှစ် နာဂစ်မုန်တိုင်း တိုက်ခတ်အပြီးတွင် အိမ်ခေါင်းမိုး ပျက်စီးခဲ့ပြီး မီးများပြတ်တောက်ကာ ဒေါ်အောင်ဆန်းစုကြည်သည် အမှောင်ထဲ၌ နေခဲ့ရသည်။
သူမသည် ညအခါ၌ အလင်းရောင်အလို့ငှာ ဖယောင်းတိုင်များ အသုံးပြုခဲ့ရသည်။
အိမ်အား ၂၀၀၉ ခုနှစ် ဩဂုတ်လတွင် ပြန်လည်ပြုပြင်ပေးခဲ့သည်။
၄ ရက် မေလ ၂၀၀၉ ခုနှစ်တွင် အမေရိကန်နိုင်ငံသား ဂျွန်ရက်တော ဒေါ်အောင်ဆန်းစုကြည်အိမ်သို့ ကျူးကျော်ဝင်ရောက်မှုသည် ဒေါ်အောင်ဆန်းစုကြည်အား ၂၇ မေလ နေအိမ်အကျယ်ချုပ်မှ လွတ်ရန် ၂ ပတ်အလိုတွင် ဖြစ်ပွားခဲ့သည်။
ဒါဟာ မြန်မာနိုင်ငံ ဥပဒေအရ ဧည့်သည်သည် ဧည့်စာရင်းတိုင်ကြားခြင်းမရှိပါပဲ တညလုံးနေထိုင်မှုသည် ပြစ်မှုမြောက်သည်။
၁၃ နိုဝင်ဘာ ၂၀၁၀ ခုနှစ်တွင် သူမသည် သူမအား ထောက်ခံသူများအား သူမအိမ် ခြံတံခါးဝမှ ဝှေ့ယမ်းနှုတ်ဆက်ခဲ့ရာ သူမ၏ ခြံတံခါးဝတွင် သူမကိုထောက်ခံသူ လူအုပ်ကြီးဖြင့် ပြည့်နှက်ခဲ့ရာ လုံခြုံရေးတပ်ဖွဲ့များဖြင့် ရှင်းလင်းပေးခဲ့ရပြီး သူမ နေအိမ်အကျယ်ချုပ်မှ လွတ်မြောက်ခြင်းအား ပျော်ရွှင်စွာ ကျင်းပခဲ့ကြသည်။
ပိုင်ဆိုင်မှုအတွက် တရားစွဲဆိုခြင်း ၂၀၀၀ ပြည့်နှစ်တွင် ဦးအောင်ဆန်းဦးသည် ဒေါ်အောင်ဆန်းစုကြည်အား အိမ်၏အမွေတစ်ဝက် ရပိုင်ခွင့် ရန်ကုန်တိုင်းဒေသကြီးတရားလွှတ်တော်သို့ ဦးတိုက်လျှောက်ထားခဲ့သည်။
ဤအဖြစ်အပျက်သည် နိုင်ငံရေးစောင့်ကြည့်လေ့လာသူ အများအပြားထံပျံနှံ့ခဲ့ပြီး ဦးအောင်ဆန်းဦးသည် ထိုအိမ်တဝက်ကို ထိုစဉ်ကအုပ်ချုပ်သူ နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီမှ စစ်ဘက်ခေါင်းဆောင်များအား ရောင်းချလိမ့်မည်ဟု မှန်းဆခဲ့ကြသည်။
သို့သော် ရန်ကုန်တိုင်းဒေသကြီးတရားလွှတ်တော်သည် ထိုအမှုတွင် ဦးအောင်ဆန်းဦးအား ရှုံးနိမ့်စေကာ နိုင်ငံရေးလေ့လာသူအများအပြား အံ့အားသင့်ခဲ့ရသည်။
ထိုစဉ်က အုပ်ချုပ်သူအစိုးရသည် တရားစီရင်ရေးတွင် များစွာလွှမ်းမိုးမှုရှိသောကြောင့် ဒေါ်အောင်ဆန်းစုကြည်ရှုံးနိမ့်မည်ဟု ယူဆခဲ့ကြသည်။
TIME magazine, "Burmese Democracy Leader Faces New Threat", November 28, 2000 quote: "Talk about spite. ပြည်ပရောက်မြန်မာများနှင့် ရန်ကုန်မြို့ရှိ လေ့လာစောင့်ကြည့်သူများအဆိုအရ တိုင်းမ် မဂ္ဂဇင်းမှ အစီရင်ခံစာတွင် စစ်အစိုးရမှ ဒေါ်အောင်ဆန်းစုကြည်အပေါ် အာဃာတဖြင့် ထိုတရားစွဲဆိုမှုကို ခွင့်ပြုခဲ့သည်ဟု ဆိုကြသည်။
TIME magazine, "Burmese Democracy Leader Faces New Threat", November 28, 2000 quote: "Talk about spite. NCGUB quote: "If he wins the case, U Aung San Oo is expected to turn his share of the house over to the government, a result which would put Daw Aung San Suu Kyi in an extremely precarious position." ၂၀၁၆ ခုနှစ်တွင် ရန်ကုန်အနောက်ပိုင်းခရိုင်တရားရုံးက ဒေါ်အောင်ဆန်းစုကြည်နှင့် ဦးအောင်ဆန်းဦးတို့အကြား ပိုင်ဆိုင်မှုကို အညီအမျှ ခွဲဝေပေးရန် အမိန့်ပေးခဲ့သည်။
သို့သော်လည်း ဦးအောင်ဆန်းဦးက ယခင်ဆုံးဖြတ်ချက်သည် တရားမျှတမှုမရှိဟု ယူဆကာ ပိုင်ဆိုင်မှုကို လေလံတင်ရောင်းချရန် အကြိမ်ကြိမ် အယူခံဝင်ခဲ့သော်လည်း မအောင်မြင်ပေ။
၂၀၂၁ ခုနှစ်တွင် ဒေါ်အောင်ဆန်းစုကြည်၏ အစိုးရကို ဖြုတ်ချပြီး စစ်တပ်က အာဏာသိမ်းပြီးနောက် ပြည်ထောင်စု တရားလွှတ်တော်ချုပ်က အောင်ဆန်းဦးထံမှ အထူးအယူခံဝင်မှုကို ကြားနာခဲ့ပြီး ၂၀၂၂ ခုနှစ်တွင် ပိုင်ဆိုင်မှု လေလံပစ်ရန် ဆုံးဖြတ်ခဲ့ကြောင်း ရန်ကုန်တိုင်းဒေသကြီး တရားရုံးက အတည်ပြုခဲ့သည်။
ပိုင်ဆိုင်မှုတန်ဖိုးမှာ ငွေကျပ် ၃၁၅ ဘီလီယံ (ဒေါ်လာ သန်း ၉၀ ခန့်) ရှိကြောင်း ဥပဒေအရာရှိတစ်ဦးက ပြောသည်။
အဆိုပါ ခြိမ်းခြောက်မှုများကို တုံ့ပြန်သည့်အနေဖြင့် ပြိုင်ဘက် အမျိုးသားညီညွတ်ရေး အစိုးရ၏ ယာယီသမ္မတ ဒူဝါလရှီးလက အဆိုပါ အဆောက်အအုံအား ယဉ်ကျေးမှု အမွေအနှစ်နေရာအဖြစ် ၂၀၂၂ ခုနှစ်တွင် သတ်မှတ်ကာ ရောင်းချခြင်း သို့မဟုတ် ဖျက်ဆီးခြင်းအား တားမြစ်ခဲ့ပြီး နောက်ဆုံးတွင် တရားဥပဒေအရ အရေးယူခြင်းခံရမည်ဟု ခြိမ်းခြောက်ခဲ့သည်။
လေလံတင်ခြင်းကို ၂၀၂၄ ခုနှစ် မတ်လ ၂၀ ရက်နေ့တွင် ခြံရှေ့၌ စတင်ခဲ့သော်လည်း လေလံသူမရှိဘဲ ပြီးဆုံးခဲ့သည်။
ရုပ်ရှင်တွင် ပါဝင်ခဲ့မှု ၂၀၁၁ ခုနှစ်တွင် Luc Besson ရိုက်ကူးသော The Lady ရုပ်ရှင်ဇာတ်ကားတွင် ဤနေအိမ်ပါဝင်ခဲ့လေသည်။
ဒါရိုက်တာ Luc Besson ၏ အုပ်ချုပ်မှုအဖွဲ့အောက်တွင် သူ၏ အဖွဲ့သားများသည် အတိကျဆုံးဖြစ်အောင် ကြိုးစားခဲ့ကြသည်။
အိမ်အားပြန်လည်တည်ဆောက်စဉ်တွင် အရပ်လေးမျက်နှာမှစ ထပ်တူဖြစ်အောင် တည်ဆောက်ခဲ့သောကြောင့် ကြည့်ရှုသူပရိသတ်သည် နေထွက်သည်မှစ ထပ်တူခံစားခဲ့ရသည်။
ထိုရုပ်ရှင်ထဲမှ နေအိမ်အား ဂြိုဟ်တုများမှ ရရှိသော ဓာတ်ပုံများနှင့် မိသားစုဓာတ်ပုံ ၂၀၀ ခန့်ကို အခြေပြုပြီး တည်ဆောက်ခဲ့ခြင်းဖြစ်ရာ ၁:၁ အတိုင်း အတိကျဆုံးဆောက်လုပ်နိုင်ခဲ့သည်။
ကိုးကား ကဏ္ဍ:အောင်ဆန်းစုကြည် ကဏ္ဍ:ရန်ကုန်မြို့ရှိ အဆောက်အအုံများ။
Celtic punk သည် celtic ဂီတနှင့် punk rock ကို ရောစပ်ထားသည် ဤအမျိုးအစားသည် ၁၉၈၀ တွင် The Pogues တီးဝိုင်းကြောင့် ကျော်ကြားလာခဲ့သည်။
လန်ဒန်မှ punk ဂီတသမားများဖြစ်ပြီး သူတို့သည် အိုင်ယာလန်မှ အမွှေအနှစ်များကို ချီးမွမ်းခဲ့ကြသည်။
Celtic တီးဝိုင်းများသည် အိုင်ယာလန်၏ရိုးရာသီချင်း၊ Wesh၊ စကော့တလန် folk နှင့် နိုင်ငံရေးသီချင်းများ ၏ရိုးရာသီချင်းများကို cover အဖြစ် တစ်ခါတစ်ရံသီဆိုကြသည်။
Celtic punk ဂီတတွင်နိုင်ငံရေး၊ ယဉ်ကျေးမှု၊ ဘာသာရေး၊ အရက်သောက်ခြင်း အကြောင်းများပါဝင်သည်။
ဝိသေသဝလက္ခဏာ ရိုးရာဓလေ့ Celtic punk တီးဝိုင်းများမှာ rock တီးခတ်ပုံများနှင့် စကောတလန်တွင် တီးမှုတ်လေ့ရှိသော အဝတ်ခြင်း၊ တယော့၊ အပေါက်ခြောက်ပေါက်ပါသော အပေါ့စား သံဖြူပလွေ၊ လက်ဆွဲဘာဂျာ၊ မယ်ဒလင်နှင့် ဘင်ဂျိုတို့ပါဝင်သည်။
celtic punk တွင် celtic ပေါင်းစပ်ခြင်းများပါဝင်သည်။
celtic punk ဟူသော ဝေါဟာရသည် အိုင်ယာလန် သို့မဟုတ် စကော့လန်ဓလေ့ရိုးရာ ဂီတများကို အခြခံထားသည့် တီးဝိုင်းများကို ဖော်ပြရာ၌ အသုံးပြုလေ့ရှိသည်။
ကျယ်ပြန့်လာသော folk punk အမျိုးအစားများမှာ တစ်ခုဖြစ်သည်။
သို့သော် ဝေါဟာရသည် အင်္ဂလန်၊ အမေရိကန်နှင့် အခြား folk ဂီတအခြားပုံစံများကို အသုံးပြုထားသည်။
သမိုင်းကြောင်း Celtic punkသည် ၁၉၆၀ နှင့် ၁၉၇၀ အင်္ဂလန်မှ electric folk နှင့် ဝေး၊ အိုင်ယာလန်နှင့် စကော့တလန်မှ celtic rock များ တီးခတ်သော folk rock ဂီတသမားများထံမှ စတင်ခဲ့သည်။
celtic folk တီးဝိုင်းများဖြစ်သော The Dubliner နှင့် The Clany Brothers တီးဝိုင်းတို့ ပါဝင်သည်။
စကော့တလန်၊ ဒွန်ဖင်လိုင်းမြို့မှ the Skids တီးဝိုင်းသည် ပြင်းထန်သော folk ဂီတ အစိတ်အပိုင်းများကို ပေါင်းထည့်ထားသော ပထမဆုံး UK punk တီးဝိုင်းတစ်ခုဖြစ်နိုင်ဖွယ်ရှိသည်။
၁၉၈၀တွင် သူတို့၏ ပထမဆုံး album Toy ထွက်ရှိခဲ့သည်။
ထိုအချိန်အတောအတွင်းတွင် အင်္ဂင်္လန် လန်ဒန်မြို့မှ ဂီတသမားများဖြစ်သော Shane Mae Gowan နှင့် Spider Stacy သည်လည်း စမ်းသပ်လေ့လာခဲ့ကြသည်။
ယခုအခါ The Pogues ဟူသော တီးဝိုင်းများဖြစ်လာခဲ့သည်။
သူတို့သည် ရိုးရာဓလေ့ folk သီချင်းများနှင့် ရှေးရိုးပုံစံရေးဖွဲ့ထာားသော မူရင်းသီချင်းများကို ရောနှောခဲ့ကြသည်။
သို့သော် punk ပုံစံဖြင့် ချော်ဖြေခဲ့ကြသည်။
အခြား celitic တီးဝိုင်းများတွင် Nyah Feraties, ဩစတေးလျ Roaring Jack နှင့် နော်ဝေးမှ Greeland Whefishes တီးဝိုင်း တို့ပါဝင်သည်။
မြောက်အမေရိကန်မှ celitic punk ဂီတများသည် အမေရိကန် ဂီတပုံစံများလွှမ်းမိုးခဲ့သည်။
celtic ဘိုးဘေးဘီဘင်ထဲမှ အဖွဲ့ဝင်များမပါပေ၊ အဓိကအားဖြစ် အင်္ဂလန် ပုံစံဖြင့် သီဆိုထားသည်။
တရုတ်တန်း မိသားစုသည် ၁၉၄၈ခုနှစ်တွင်ထုတ်ဝေသော ဝတ္ထုတစ်ပုဒ်ဖြစ်ပြီး စာရေးဆရာလင် ယုတန်က ရေးသားသည်။
၁၉၂၀မှ ၁၉၃၀ကြားကာလ နယူးယောက်မြို့ရှိ တရုတ်တန်းမှ ဖောင်မိသားစု၏ အတွေ့အကြုံများသဖွယ် ဇာတ်လမ်းဆင်ရေးသားထားခြင်းဖြစ်သည်။
Chinatown Family (New York: John Day, 1948; rpr. edited and with an Introduction by Cheng Lok Chua; Rutgers University Press, 2007). ဇာတ်လမ်းအကျဉ်း အထက်ပိုင်းအရှေ့ရပ်တွင် ပင်မင်းဆိုင်တစ်ဆိုင်ဖွင့်ထားသော တွမ်(စီနီယာ)သည် သူ့ဇနီး မေမေဖောင်နှင့် အခြားကလေးများနှင့်အတူ နယူးယောက်တွင် နေထိုင်လျက်ရှိရာ တရုတ်ပြည်တွင် ကျန်ရစ်သော သမီးငယ် အီဗာနှင့် သား တွမ်(ဂျူနီယာ)တို့ကို နယူးယောက်သို့ လိုက်လာရန် စီစဉ်ရာ အောင်မြင်ခဲ့သည်။
သူတို့မိသားစုသည် အမေရိကန်ယဉ်ကျေးမှုနှင့် လိုက်လျောညီထွေနေထိုင်ကာ ဒီမိုကရက်တစ်ကျင့်စဉ်များကို အောင်မြင်စွာ လိုက်နာခဲ့သည်။
သူတို့မိသားစုကို မနာလိုသည့် အမေရိကန်များက ဝေဖန်တိုက်ခိုက်မှုကို ကြုံရသည်။
အီတာလျံ-အမေရိကန်တစ်ဦးဖြစ်သော ဖလော်ရာသည် မိသားစုသို့ ချွေးမအဖြစ် ရောက်ရှိလာသည်။
အခြား ဖောင်မိသားစုဝင်တစ်ဦးသည် အာမခံအရောင်းစာရေးအဖြစ့ အောင်မြင်လာပြီး ရုပ်ဝတ္ထုများကိုသာ စိတ်ဝင်စားမက်မောသည့် နိုက်ကလပ်အကမယ်တစ်ဦးကို အရူးအမူးချစ်မိသွားသည်။
အဓိက ဇာတ်ကောင်ဖြစ်သူ တွမ်(ဂျူနီယာ)သည် အဂ်လိပ်စကားကို လေ့လာသင်ယူရာ မိမိတို့ဘာသာစကားကို အလေးထားရကောင်းမှန်းမသိသော အမေရိကန်ကျောင်းသားလေးများထက် ပိုမိုထူးချွန်ခဲ့သည်။
၁၉၃၀ဝန်းကျင်တွင် ဂျပန်တပ်မတော်သည် တရုတ်ပြည်သို့ ကျူးကျော်ဝင်ရောက်ရာ အယ်လစီသည် စစ်ပွဲတွင် ကူညီရန် တရုတ်ပြည်သို့ပြန်သွားခဲ့သည်။
တွမ်(စီနီယာ)သည် လမ်းဖြတ်ကူးနေစဉ် ကားတိုက်မိပြီး သေလုမျောပါးဒဏ်ရာရသွားသည်။
ကားဖြင့်တိုက်သူ၏ မိခင်ရောက်လာပြီး မိသားစုကို လျော်ကြေးငွေလာပေးရာ ပမာဏမှာ တွမ်(ဂျူနီယာ)တစ်ယောက် ကောလိပ်တက်ရန်အပြင် တရုတ်တန်းရှိသူတို့စားသောက်ဆိုင် ဖွင့်ပွဲလုပ်ရန်ထိပါ လောက်ငှစေသည်။
ဝေဖန်ခံရချက် တရုတ်အမေရိကန်ပုံစံရေးသားမှုသည် ဝေဖန်ရေးဆရာများကို ဆွဲဆောင်နိုင်ခဲ့သည်။
ချန်လော့ချွာက စာရေးဆရာ လင်သည် ဖောင်မိသားစုကို အလုပ်ကြိုးစားသော တရုတ်လူမျိုးအခြေချနေထိုင်သူများအဖြစ် ပုံဖော်ထားသည်ဟုဆိုသည်။
သို့သော် ထိုကာလက ဝင်ရောက်အခြေချသူများအတွက် နောက်ထပ်လူသစ်မခေါ်နိုင်စေရန် ကန့်သတ်ထားသော ဥပေဒရှိသည်ကိုတော့ မျက်ကွယ်ပြုထားသည်ဟု ချန်ကဆိုသည်။
လင် ကိုယ်တိုင်သည် အမေရိကန်တို့၏ ခွဲခြားနှိမ့်ချလှောင်ပြောင်မှုကို ကြုံခဲ့ရသူဖြစ်သောကြောင့် ဝတ္ထု၏ ဖော်ရွေသောဟန်သည် တမင်လုပ်ယူထားမှန်းသိလျက်ကပင် အမှတ်သတိထားစရာအချက်ဖြစ်နေသည်။
Introduction, Chinatown Family, xiii.ထို့ကြောင့် ရစ်ချတ်ဂျင်းသည် လင် မူလရေးဖွဲ့ခဲ့သော လက်ရေးမူကိုရှာဖွေလေ့လာခဲ့ရာ အမေရိကန်တို့ကို လမ်းညွှန်ပြသသည့် တရုတ်-အမေရိကန်တို့အကြောင်း ဝတ္ထုတစ်ပုဒ်ရေးရန် သူ၏ ထုတ်ဝေသူ ရစ်ချတ် ဝဲလ်ရှ်က လင်ကို တိုက်တွန်းခဲ့သည်ဟု သိလိုက်ရသည်။
Richard Jean So, “Collaboration and Translation: Lin Yutang and the Archive of Asian American Literature,” MFS Modern Fiction Studies 56.1 (Spring 2010), 49-51. ဒေးဗစ် ပါလမ်ဘို-လျူသည် ထိုကဲ့သို့သော အာရှအမေရိကန်များ(နောက်ပိုင်းတွင် "ခေတ်သစ် လူနည်းစုများ"ဟုခေါ်)သည် အမေရိကန်ဒီမိုကရေစီသည် ကမ္ဘာ့စံဖြစ်ကြောင်းသက်သေပြခဲ့ပြီး ခေတ်သစ်သို့ အလျင်အမြန် အကူးအပြောင်းတွင် အမေရိကန်တို့ကို ရိုးရာစံတန်ဖိုးများကို သတိပြန်မူစေခဲ့သည်ဟု ဆိုသည်။
David Palumbo-Liu, Asian/American: Historical Crossings of a Racial Frontier (Stanford University Press, 1999), 156. ကိုးကား Category:၁၉၄၈ ဝတ္ထုများ။
ဝင်ကစွပ် (Hermit Crab) ဆိုသည်မှာ ပင်လယ်ကမ်းခြေတွင် နေထိုင်သော ဂဏန်းငယ်တစ်မျိုးဖြစ်သည်။
ခရုခွံအဟောင်းများထဲတွင် ဝင်ရောက်နေထိုင်တတ်သဖြင့် ဝင်ကစွပ် ဟု ခေါ်ကြသည်။
​ ထားဝယ်အရပ်တွင် ပန်လည်ပန်စွပ် ဟုလည်း ခေါ်ကြသည်။
ခရုအခွံကို စွပ်ထားသည့်အတိုင်းပင် သွားလာတတ်သဖြင့် ရုတ်တရက်ကြည့်လျှင် ခရုက အမြန်လျှောက်သွားနေသယောင် ထင်မြင်ရတတ်သည်။
​ ၎င်းတို့ကို မြန်မာနိုင်ငံရှိ ပင်လယ်ကမ်းခြေအနှံ့အပြားတွင် တွေ့ရှိနိုင်သည်။
အရွယ်အစားအမျိုးမျိုး တွေ့ရှိကြသည်။
ကျောတ်ဆောင်များပေါ်တွင်လည်း သွားလာတတ်ကြသည်။
၎င်းတို့၏ မျက်လုံးအရောင်မှာ အပြာရောင်ဖြစ်ပြီး ခန္ဓာကိုယ်မှာ အနီရောင်ဖြစ်သည်။
ဧရာဝတီတိုင်း ပုသိမ်မြို့နယ် ငွေဆောင်(ယခု) ငဆွေ(ယခင်)ကမ်းခြေရှိ ချစ်သူများကျွန်းတွင် တွေ့ရှိရတတ်သည်။
Scottish gaelic punk သည် Punk rock ၏မျိုးကွဲတစ်မျိုးဖြစ်ပြီး တီးဝိုင်းများသည် စကော့တလန်တွင် သုံးသော Scottish gaelic ဘာသာစကားနှင့် ယဉ်ကျေးမှုအနည်းစု၏ တန်ဖိုးကို အခိုင်အမာပြောဆိုသည်။
Gaelic punk တီးဝိုင်းနိုင်ငံရေးဆင်ခြင်သုံးသပ်ချက်များကို ဖော်ပြထားသည်။
အထူးသဖြင့် မင်းမဲ့ဝါဒနှင့် သဘာဝပတ်ဝန်းကျင်များနှင့် ဆက်နွယ်နေသည်။
သမိုင်းကြောင်း Welsh ဘာသာစကားရှိ punk သည် အထူးသဖြင့် တီးဝိုင်းများသည် Anhrefn record label နှင့် ဆက်စပ်နေသည်။
စကော့တလန်ရှိ gaelic punk ဖြစ်ရပ်ကို လှုံ့ဆော်နိုင်ခဲ့သည်။
၁၉၇၈မှ စကော့တလန် rock တီးဝိုင်း Runrig ၏ ပထမဆုံးalbum (Play Gaek) သည် အမှတ်ရစရာ ခေတ်ပေါ်စကော့တလန် gaelic-language ဂီတ album Lament ၏ သီချင်း Man of Two Worlds ၏သီချင်းတွင် gaelic စာသားများပါရှိ်သည် ၁၉၉၀အလယ် Tomintou မှ grindcore တီးဝိုင်း Scatha ၏ထူးခြားချက်မှာ သီချင်းများတွင် gaelic ဘာသာစကားဖြင့် ထူးခြားသည်။
၂၀၀၅ခုနှစ်မတိုင်မီ အခြား ခေတ်ပေါ်ဂီတများမရှိမှီဖြစ်သည်။
Oil Polloi နှင့် Mill a h-Uile Rud တီးဝိုင်းများသည် gaelic EPS album များထုတ်လွှင့်ခဲ့သည်။
Mill a h-Uile Rud တီးဝိုင်းသည် အမေရိကန်ရှိဆက်တယ်မြို့တွင် အခြေစိုက်ထားပြီး စကော့တလန်တွင် အခြေစိုက်ထားသည်။
သူတို့သည် အမေရိကန်တွင် ရှိသကဲ့သို့ ဥရောပတဝိုက်ရှိ ဖျော်ဖြေ ပွဲများ ကျင်းပရာတီးခတ်ခဲ့သည်။
စကော့တလန်မှ ဧဒင်ဘာမှ Oi Polloi တီးဝိုင်းသည် ၁၉၈၁တွင် အင်္ဂလိပ်ဘာသာဖြင့် စတင်ဖျော်ဖြေခဲ့သည်။
သူတို့သည် ၂၀၀၅ခုနှစ်တွင် gaelic EP “Carson” ကို ဖြန့်ချိခဲ့သည်။
ဆက်လက်၍ ၂၀၀၆ခုနှစ်တွင် all-gaelic LP, Ar Ceol, Ar Canan, Ar-a-mach တို့ထွက်ရှိခဲ့သည်။
၂၀၁၂တွင် all-Gaelic LP Duisg ထွက်ရှိခဲ့သည်။
သူတို့၏ ထူးခြားချက်မှာ သူတို့သည် စကော့တလန်ရှိ gaelic ဘာသာကိုဂရုစိုက်သော်လည်း အင်္ဂလိပ်နှင့် gaelic ဘာသာကို ရောက်နှေထားသည်။
မျိုးခွဲများထဲမှ ဂီတသမားများမှာ ကွဲပြားခြားနားသည်။
gaelic ဘာသာစကားပြောသော တီးဝိုင်းများထူးခြားချက်မှာ Isle of Skye (စကော့တလန်မှ ကျွန်း) ရှိ gaelic ကောလိပ်ဖြစ်သော Sabhal Mor Ostaig ကျောင်းထွက်များဖြစ်ကြသည်။
gaelic ဘာသာစကားကို အဓိကထား၍ သင်ယူ ခဲ့ကြသည်။
Gaelic punk တီးဝိုင်း Mill a h-Uile Rud သည် BBC တွင်ဖော်ပြခြင်းခံရသည်။
သူတို့သည် ဥရောပတဝိုက်တွင် ဖျော်ဖြေခဲ့ကြသည်။
The Scotman သတင်းစာသည် gaelic punk ဖြစ်ရပ်များကို ပုံမှန်တင်ပြလေ့ရှိပြီး အမေရိကန် Maximan Rocknroll မဂ္ဂဇင်းနှင့် punk planet မဂ္ဂဇင်းတို့သည် ထူးခြားသည့် မျိုးခွဲများအကြောင်းကို ယူဆောင်လာခဲ့သည်။
လင် ယုတန်' (; အောက်တိုဘာ ၁၀၊ ၁၈၉၅ – မတ် ၂၆၊ ၁၉၇၆) သည် တရုတ်လူမျိုး စာရေးဆရာတစ်ယောက်ဖြစ်ပြီး ဘာသာပြန်စာရေးဆရာ၊ ဘာသာဗေဒပညာရှင်နှင့် တီထွင်သူတစ်ဦးလည်းဖြစ်သည်။
သူ၏ တမူထူးသော တရုတ်နှင့် အင်္ဂလိပ်စာရေးဟန်ကြောင့် သူ့ခေတ်သူ့အခါတွင် သူ့ကို လွှမ်းမိုးနိုင်စွမ်းရှိသော စာရေးဆရာတစ်ဦးအဖြစ် သတ်မှတ်ကြသည်။
သူ၏ တရုတ်ရှေးဟောင်းအရေးအသားများကို စုစည်းဘာသာပြန်မှုများကြောင့် အနောက်တိုင်းတွင် ရောင်းအားကောင်းသော ထိပ်တန်းစာရေးဆရာအဖြစ်လည်း သတ်မှတ်ကြသည်။
ငယ်ဘဝ လင့်ကို ကျန်းကျိုး၊ ဖူကျိယန်တွင် မွေးဖွားသည်။
တောင်တန်းထူသော ဇာတိဒေသသည် သူ၏ သိမှုအတွက် နက်ရှိုင်းသော လွှမ်းမိုးမှုတစ်ခုဖြစ်ပြီး ထို့အတွက်ကြောင့် နောက်ပိုင်းတွင် သူ့ကိုယ်သူ တောင်တန်းဒေသသားတစ်ယောက်အဖြစ်သာ ခံယူသည်။
(ငရဲဟူသည်မှာ မြို့ပြရှိ အခန်းတစ်ခုသာဖြစ်သည်ဟု သူက မြင်သည်။
) သူ့အဖေသည် ခရစ်ယာန်တစ်ဦးဖြစ်သည်။
သူ၏ ယုံကြည်မှုသည် ခရစ်ယာန်မှ တောက်နှင့် ဗုဒ္ဓဘာသာသို့၊ ထိုမှတဖန် နှောင်းပိုင်းကာလတွင် ခရစ်ယာန်သို့ ပြောင်းလဲခဲ့ရသည်ကို ၁၉၅၉ ထုတ် သူ၏ စာအုပ်တွင် ရေးသားထားသည်။
ပညာသင်ဘဝနှင့် ရှန်ဟိုင်း ပညာတတ် အသိုင်းအဝိုင်း လင်သည် ရှန်ဟိုင်းရှိ စိန့်ဂျွန်းတက္ကသိုလ်မှ ဘွဲ့ရသည်။
ဟားဗတ် တက္ကသိုလ်တွင် ဒေါက်တာဘွဲ့ယူရန် ပညာတော်သင်ဆု တစ်ဝက်ရသည်။
ဟားဗတ်မှ ဘွဲ့မရမှီ ထွက်၍ ပြင်သစ်ရှိ တရုတ်အလုပ်သမား ကော်ပိုရေးရှင်းတွင် အလုပ်ဝင်သည်။
နောက်ပိုင်းတွင် ဂျာမနီသို့ပြောင်း၍ လိဇစ် တက္ကသိုလ်တွင် တရုတ် ဝေါဟာရ ဗေဒဖြင့် ဒေါက်တာဘွဲ့ယူသည်။
၁၉၂၃မှ ၁၉၂၆ခုနှစ်ထိ ပီကင်း တက္ကသိုလ်တွင် အဂ်လိပ်စာပေတန်းကို ပို့ချသည်။
ကူမင်တန်ပါတီ အမျိုးသားအစိုးရတွင် တာဝန်ထမ်းဆောင်သည်။
ထို့နောက် စာသင်ခြင်းနှင့် စာပေရေးသားခြင်းဘက်သို့ ကူးပြောင်းလာသည်။
ယဉ်ကျေးမှုပြောင်းလဲရေးတော်လှန်ရေးတွင် ပါဝင်သည်။
သူ၏ မဂ္ဂဇင်း"လွန် ယု"ကို ထုတ်ဝေသည်။
၁၉၃၀ပြည့်နှစ်များတွင် ရှန်ဟိုင်းစာပေလောက၏ အထင်ကရများဖြစ်သည့် ဟူ ရှီ၊ လူရွှင့် တို့နှင့် ကောင်းမွန်သော ဆက်ဆံရေးကို ထူထောင်သည်။
စာပေတွင် တရုတ်တို့အားနည်းသော အနောက်တိုင်း ဟာသအမြင်ကို မိတ်ဆက်ပေးခဲ့သည်။
၁၉၃၃ခုနှစ်တွင် လူ ရွှန်းနှင့် လမ်းခွဲသည်။
Kirk A. Denton, "Lu Xun Biography," MCLC Resource Center, (2002) ၁၉၃၃ ခုနှစ်မှာပင် ပုလဲဘက်၏ မိတ်ဆက်ပေးမှုဖြင့် ဂျွန်ဒေးထုတ်ဝေရေး( နောက်ပိုင်းတွင် နှစ်ပေါင်းများစွာ လင်၏ အရေးအသားများကို ထုတ်ဝေခဲ့သော စာအုပ်တိုက်)မှ ရစ်ချတ် ဝဲလ်ရှ်နှင့် စတင်သိကျွမ်းသည်။
ဖန်တီးခဲ့သမျှ တရုတ်ဘာသာဖြင့် ၁၉၃၅ခုနှစ်ထိ တရုတ်တွင် ထုတ်ဝေခဲ့သမျှ သို့မဟုတ် လင် ဖန်တီးခဲ့သမျှ အရေးအသားများမှာ- (၁၉၂၈) ကျန်ဖု စုစည်းမှု (ရှန်ဟာ- ဘေဆင် စာအုပ်တိုက်) (၁၉၃၀) တရုတ်အမေဇုံမှ စာများနှင့် စစ်အတွင်းကာလအက်ဆေးများ (ရှန်ဟိုင်း- ကိုင်မင်း) (၁၉၃၀) ကိုင်မင်း အဂ်လိပ်စာအုပ်များ" (သုံးတွဲပေါင်း) (ရှန်ဟိုင်း- ကိုင်မင်း) (၁၉၃၀) အင်္ဂလိပ်စာပေ ဖတ်သူ (နှစ်တွဲပေါင်း) (ရှန်ဟိုင်း- ကိုင်မင်း) (၁၉၃၀) ကိုင်မင်း အင်္ဂလိပ် သဒ္ဒါ (နှစ်တွဲပေါင်း) (ရှန်ဟိုင်း- ကိုင်မင်း) (၁၉၃၁) ခေတ်သစ် သတင်းစာဆန်သော အရေးအသားအား ဖတ်ရှုခြင်း (ရှန်ဟိုင်း- အရှေ့တိုင်း.စာအုပ်) (၁၉၃၃) ဘာသာဗေဒဆိုင်ရာ အက်ဆေးများစုစည်းမှု (ရှန်ဟိုင်း-.ကိုင်မင်းစာအုပ်တိုက်) (၁၉၃၄) တ ဟွမ်ကျီ"(ရှန်ဟိုင်း- လစ်ဗင်း) (၁၉၃၄) ကျွန်ုပ်၏ စကားများ ပထမတွဲ (ဆင် စု ကျီ) (ရှန်ဟိုင်း စံတော်ချိန်) (၁၉၃၅) ကိုင်မင်း အင်္ဂလိပ် အခြေခံများ (သုံးတွဲပေါင်း) လင် ယုတန် နှင့် လင် ယူဟို ပူးတွဲရေးသားသည်။
(ရှန်ဟိုင်း- အရှေ့တိုင်း စာအုပ်တိုက်) (၁၉၃၅) တရုတ်အကြောင်း အက်ဆေးများ၊ သရော်စာများ၊ ပုံကြမ်းများအား အနည်းငယ် ဝေဖန်ကြည့်ခြင်း" ပထမတွဲ။
၁၉၃၀-၁၉၃၂ (ရှန်ဟိုင်း- အရှေ့တိုင်း စာအုပ်တိုက်) (၁၉၃၅) တရုတ်အကြောင်း အက်ဆေးများ၊ သရော်စာများ၊ ပုံကြမ်းများအား အနည်းငယ် ဝေဖန်ကြည့်ခြင်း" ဒုတိယတွဲ။
၁၉၃၃-၁၉၃၅ (ရှန်ဟိုင်း- အရှေ့တိုင်း စာအုပ်တိုက်) (၁၉၃၅) ကွန်ဖြူးရှပ် နန်စီ့ကို တွေ့ခဲ့တယ် နှင့် ဘာမှမဟုတ်ခြင်းအကြောင်း အက်ဆေးများ" (ရှန်ဟိုင်း- အရှေ့တိုင်း) (၁၉၃၅) ကျွန်ုပ်၏ စကားများ ဒုတိယတွဲ (ပိုင် ကျင် ကျီ) (ရှန်ဟိုင်း စံတော်ချိန်) အဂ်လိပ်ဘာသာဖြင့် အဂ်လိပ်ဘာသာဖြင့် ဖန်တီးသမျှမှာ- (၁၉၃၅) ကျွန်ုပ်၏ နိုင်ငံနှင့် ကျွန်ုပ်၏ လူမျိုး"၊ Reynal & Hitchcock, Inc၊ (A John Day Book) (၁၉၃၆) တရုတ်သတင်းစာ သမိုင်းနှင့်.လူထုအမြင်၊ Kelly and Walsh (၁၉၃၇) ရှင်သန်နေထိုင်ရခြင်း၏ အရေးကြီးမှု၊ Reynal & Hitchcock, Inc., (A John Day Book) (၁၉၃၈) "ကွန်ဖြူးရှပ်၏ ပညာဉာဏ်၊ Random House, The Modern Library (၁၉၃၉) ပီကင်းမှ အခိုက်အတန့်လေး၊ The John Day Book Company (၁၉၄၀) ချစ်ခြင်း၊ ကန့်လန့်တိုက်ခြင်းနှင့်အတူ၊ A John Day Book Company (၁၉၄၁) မုန်တိုင်းကြားမှ သစ်ရွက်တစ်ရွက်၊ A John Day Book Company (၁၉၄၂) တရုတ်နှင့် အိန္ဒိယမှ အသိဉာဏ်ပညာ၊ Random House (၁၉၄၃) ငိုခြင်းနှင့် ရယ်ခြင်းကြား" ၊ A John Day Book Company (၁၉၄၄) နိုင်ငံ့ စေတနာ့ဝန်ထမ်း" ၊ A John Day Book Company (၁၉၄၅) ငိုခြင်းနှင့် ရယ်ခြင်းကြား လန်ဒန်တွင် Dorothy Crisp & Co Ltd မှထုတ်ဝေ။
(၁၉၄၇) ဉာဏ်ကြီးရှင် မိန်းမလျာ- ဆု တန်ပို၏ ဘဝနှင့်ကာလ၊ A John Day Book Company (၁၉၄၈) "တရုတ်တန်း မိသားစု၊ A John Day Book Company (၁၉၄၈) လောင်ဇု၏ ဉာဏ်ပညာ"၊ Random House (၁၉၅၀) အမေရိက၏ ဉာဏ်ပညာအပေါ်၊ A John Day Book Company (၁၉၅၁) မုဆိုးမ၊ သီလရှင်နှင့် ပြည်ကြီးဒါလီ- ခပ်ညံ့ညံ့တရုတ်ဝတ္ထုတို သုံးပုဒ် (လင် ယုတန် ဆီလျော်အောင် ဘာသာပြန်ဆိုသည်)"၊ A John Day Book Company (၁၉၅၂) ထင်ရှားသော တရုတ်ပုံပြင်တိုများ" လင် ယုတန်ပြန်ရေးသည်။
The John Day Book Company (၁၉၅၃) ဟင်္သာပြဒါး တံခါး၊ A John Day Book Company (၁၉၅၅) မျှော်ကြည့်ခြင်း၊ Prentice Hall (၁၉၅၇) ဝူ ကတော်၊ World Publishing Company (၁၉၅၈) လျှို့ဝှက်အမည်"၊ Farrar, Straus and Cudahy (၁၉၅၉) တရုတ်တို့၏ ဘဝနေနည်း၊ World Publishing Company (၁၉၅၉) ဒိဋ္ဌိဿဝါဒီမှ ခရစ်ယာန်သို့"၊ World Publishing Company (၁၉၆၀) ပဒေသရာဇ် ပီကင်း- တရုတ်ပြည်မှ နှစ်ခုနှစ်ရာ၊ Crown Publishers (၁၉၆၀) နားလည်မှု၏ အရေးပါခြင်း"'၊ World Publishing Company (၁၉၆၁) ပျိုနီပန်းပင်၊ World Publishing Company (၁၉၆၂) လမ်းရိုးမလိုက်သူများ၏ ကျေနပ်ပျော်ရွှင်မှု၊ World Publishing Company (၁၉၆၃) ဂျူနီပါ လွှာ၊ World Publishing Company (၁၉၆၄) "The Flight of Innocents၊ G. P. Putnam's Sons (၁၉၇၃) တရုတ်-အင်္ဂလိပ် ခေတ်အသုံးအဘိဓာန်''၊ ဟောင်ကောင် တရုတ် တက္ကသိုလ်။
အကိုးအကား Category:တရုတ် စာရေးဆရာများ။
ရန်ကုန်တိုင်းဒေသကြီးတရားလွှတ်တော်သည် ရန်ကုန်တိုင်းဒေသကြီးတွင် အမြင့်ဆုံးတရားရုံးဖြစ်သည်။
ရန်ကုန်တိုင်းဒေသကြီးတရားလွှတ်တော်ကို မြန်မာနိုင်ငံအခြေခံဥပဒေ အပိုင် ၄၄၃ နှင့်အညီ၊ ပြည်ထောင်စု တရားစီရင်ရေး ဥပဒေအရ ဖွဲ့စည်းတည်ထောင်ခဲ့သည်။
ရန်ကုန်တိုင်းဒေသကြီးတရားလွှတ်တော်အဆောက်အအုံအဖြစ် ကျောက်တံတားမြို့နယ်အတွင်းရှိ ကိုလိုနီခေတ်လက်ရာ ပြယုဂ်ဖြစ်သော ယခင်တရားရုံးချုပ်ဟောင်းကိုပဲ ပြန်လည်အသုံးပြုခဲ့သည်။
၂၀၁၀ ဖေဖော်ဝါရီလတွင် ရန်ကုန်တိုင်းဒေသကြီးလွှတ်တော်မှ ဦးဝင်းဆွေအား ရန်ကုန်တိုင်းဒေသကြီးတရားလွှတ်တော်တရားသူကြီးချုပ်အဖြစ် တင်သွင်းခဲ့သည်။
တရားသူကြီးများ (၂၀၁၁-လက်ရှိ) တရားသူကြီးချုပ်များ +ရန်ကုန်တိုင်းဒေသကြီးတရားလွှတ်တော် တရာသူကြီးချုပ်များစဉ်အမည်တာဝန်သက်တမ်းတာဝန်ချိန်၁။
ဦးဝင်းဆွေ၃၀ မတ် ၂၀၁၁ - ၂၇ နိုဝင်ဘာ ၂၀၁၈၂။
ဦးလှအေး၁၂ ဒီဇင်ဘာ ၂၀၁၈ - ၁၆ အောက်တိုဘာ ၂၀၂၀၃။
ဒေါ်သင်းသင်းနွဲ့၇ ဖေဖော်ဝါရီ ၂၀၂၁ - ၁၅ မတ် ၂၀၂၂၄။
ဒေါ်စန္ဒာသွယ်၂၃ မတ် ၂၀၂၂ - လက်ရှိ တရားသူကြီးများ +တရားသူကြီးများစဉ်အမည်တာဝန်သက်တမ်းတာဝန်ချိန်၁။